سبق 4
قابیل اور ہابیل
استاد کی رہنمائی  ·  خوشخبری سنڈے سکول کے اسباق
	تصاویر
	4, 5

	مقصد
	قابیل نے ہابیل کو قتل کیا۔ یہ دکھاتا ہے کہ گناہ کیا کرتا ہے۔

	استاد کی تیاری
	خدا سے دعا کریں کہ وہ سبق تیار کرنے میں آپ کی مدد کرے۔ پھر پیدائش 4:1‎-‎16 اور سبق کے منصوبے کو پڑھیں اور اس کا مطالعہ کریں۔

	یادداشت کی آیت
	پیدائش 4:7
گناہ تیرے دروازے پر دبکا بیٹھا ہے۔ وہ تجھ پر حکومت کرنا چاہتا ہے لیکن تجھے اس پر غالب آنا ہے۔



سبق کا منصوبہ
تعارف
سنڈے سکول سے پہلے تقریباً 6 بچوں کو 2 چھوٹے ڈرامے پیش کرنے کے لیے تیار کریں۔ ایک ڈرامے میں 2 یا 3 بچے ایک ہی کھلونا گاڑی یا کسی اور چیز پر جھگڑتے دکھائے جا سکتے ہیں۔ دوسرے ڈرامے میں لڑکیوں کا ایک گروہ ایک دوسرے کو برا بھلا کہتا دکھایا جا سکتا ہے۔
سبق کے اہم نکات
	1.ابھی پیش کیے گئے ڈراموں کا حوالہ دیں اور کہیں کہ ان میں لوگ بہت خوش نہیں تھے۔ تصویر 4 دکھائیں اور پوچھیں کہ آدم اور حوا باغ سے کیوں جا رہے ہیں۔ کلاس سے اس قسم کے جوابات حاصل کرنے کی کوشش کریں۔
انہوں نے نیک و بد کی پہچان کے درخت سے کھایا۔ انہوں نے خدا کی نافرمانی کی۔ انہوں نے گناہ کیا۔
یادداشت کی آیت، رومیوں 5:12، کا اعادہ کریں
	2.پہلے خاندان کے بارے میں پیدائش 4:1 اور 2 کی کہانی اپنے الفاظ میں سنائیں۔
	3.ہابیل اور قابیل نے خدا کی عبادت کی آیت 3
	4.قابیل صحیح نذر نہیں لایا، خدا اسے قبول نہ کر سکا۔ قابیل غصے میں آ گیا۔ اس نے خدا کی نافرمانی کی۔ آیت 5
	5.خدا نے قابیل سے بات کی۔ “اپنا غصہ دور کر۔” آیات 6 اور 7
	6.قابیل نے ہابیل سے حسد کیا اور اسے مار ڈالا۔ آیت 8۔ تصویر 5 دکھائیں۔
یادداشت کی آیت سکھائیں
	7.کسی خاندان میں جھگڑے کی مثال دیں یا تعارف کے ڈراموں کا حوالہ دیں۔ قابیل نے گناہ کو اپنے اوپر حکومت کرنے دی۔
	8.خدا نے قابیل سے پھر بات کی۔ آیت 9 قابیل نے خدا سے جھوٹ بولا۔
	9.قابیل کو خدا کے پاس سے نکال دیا گیا۔ خدا سے دور جانا گناہ کی سزا ہے۔ آیت 14
جائزہ
سبق کا مختصر جائزہ لیں اور بائبل کی اس سچائی پر زور دیں کہ تباہ شدہ زندگیاں، ٹوٹے ہوئے رشتے اور خدا سے جدائی گناہ کا نتیجہ ہیں۔
سبق کے لیے ہمارا جواب
تعارف کے ڈرامے (یا ان میں سے صرف ایک) دوبارہ پیش کریں لیکن انجام بدل دیں۔ اس سے یادداشت کی آیت کے آخری حصے، یعنی کہ تجھے اس پر غالب آنا ہے، پر زور پڑے گا۔
ہماری یادداشت کی آیت ہمیں بتاتی ہے کہ ہمیں گناہ پر غالب آنا ہے۔ لیکن یہ ایسی چیز نہیں جو ہم اکیلے کر سکیں۔ ہمیں اپنی زندگیوں میں گناہ پر غالب آنے کے لیے خدا کی مدد کی ضرورت ہے۔
اگر لڑکے کھلونا گاڑی پر جھگڑ رہے ہوں تو کوئی اور شخص، شاید استاد، اندر آ کر تجویز دے کہ سب مل کر ایک اور گاڑی بنانے میں ایک دوسرے کی مدد کریں۔ آخر میں سب مل کر یادداشت کی آیت کہیں۔

